Микеланджело Буонароти
Понявга щението обещава…

Превод от италиански: Драгомир Петров, 1970

chitanka.info

Понявга щението обещава…[0]

Понявга щението обещава

на старостта ми бъдните години;

но иде мойта смърт, не ще отмине:

зоват ли я, тогава се забавя.

Щом Бог във нищета се обожава,

да чакам радост, нямам аз причини.

Престоят дълъг, сит и лек, вреди ни

по много — много ли ни разтушава.

Ако благодатта ти ме връхлита,

о, Боже мой, с изгарящо желание,

духа подкрепя, дава му отрада

и мисълта за себе си помита:

тогава слей ме в твоето сияние,

че с времето охотата отпада.

[0] С този сонет — драматичен, пълен с искрено страдание и дълбока вяра, започва поредица от стихотворения, с които поетът се подготвя за смъртта и които биват прекъснати от смъртта. По сила и дълбочина те се нареждат до най-хубавото в поезията на Микеланджело, съперничейки на сонетите за нощта и огъня. Нашето факсимиле показва един лист с ръкопис на сонета и откъси от други творби. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.